5 oyda 1,2 mln kishi qarindoshlarini yo‘qlash maqsadida O‘zbekistonga kelgan. Bu haqda Davlat statistika qo‘mitasi ma’lumot berdi. Foto: CNN Qo‘mita xabariga ko‘ra, 2022 yilning 1 iyun holatiga O‘zbekistonga kelgan chet el fuqarolarining safar maqsadlari quyidagicha: qarindoshlarni yo‘qlash — 1,2 mln kishi;   dam olish — 102,3 ming kishi;   davolanish — 30,8 ming kishi;   xizmat yuzasidan — 24,4 ming;   tijorat — 5,6 ming kishi;   o‘qish maqsadida — 1,9 ming kishi. Bundan oldin 2022 yilda 525 ming o‘zbekistonlik qarindoshini yo‘qlash maqsadida xorijga chiqib ketgani xabar qilingandi. 2022 yil 1-choragida O‘zbekiston fuqarolari xorijga safar maqsadlari orasida qarindoshlarini yo‘qlash birinchi o‘rinda turibdi — 525,1 ming kishi. Bundan tashqari, dam olish maqsadida 138,6 ming kishi, o‘qish maqsadida 40,2 ming kishi chetga chiqib ketgan. Shuningdek, davolanish uchun 9,5 ming kishi O‘zbekistondan ketgan bo‘lsa, xizmat yuzasidan 3 ming kishi chiqib ketgan.